Улсын Их Хурлын Агаарын бохирдлыг

 бууруулах асуудлын дэд хорооны хуралд

**МЭДЭЭЛЭЛ**

*Агаарын бохирдлыг бууруулах чиглэлээр 2016 онд хэрэгжүүлж*

*буй ажил, цаашдын авч хэрэгжүүлэх арга хэмжээ*

**Нэг. Агаарын чанарын төлөв байдал:**

Улаанбаатар хотын агаарын чанарыг хянахдаа нийт 14 цэгт агаар бохирдуулах бодис болох хүхэрлэг хий (SO2), азотын давхар исэл (NO2), том ширхэглэгт тоосонцор (PM10), нарийн ширхэглэгт тоосонцор (РМ2.5), нүүрстөрөгчийн дутуу исэл буюу угаарын хийн (CO) агууламжийг тодорхойлж байна. Үүний 10 нь ЦУОШГ-ын Агаарын чанарын албанд, 4 нь Нийслэлийн агаарын чанарын албанд харьяалагддаг.

2012 онд Улаанбаатар хотын агаарын чанарыг 10 автомат харуулаар хэмжиж байсан бол 2016 онд Улаанбаатар хотын агаарын бохирдлын хяналтын чадавхыг бэхжүүлэх төсөл-2 болон Сөүл хотын хамтын ажиллагааны хүрээнд 2 суурин харуулыг шинээр нэмж байрлуулснаар 12 цэгт орчны агаарын чанарыг хэмжих боломжтой болж, хяналтын сүлжээний хүчин чадал нэмэгдэнэ.

 2010-2015 оны агаарын чанарын хяналтын дүнг агаарын чанарын MNS4585:2007 стандартын хүлцэх хэм хэмжээтэй харьцуулж, нэгтгэсэн дүнг дор үзүүлэв.



*Зураг 1. Том ширхэглэгт тоосонцор /РМ10/-ын жилийн дундаж*

*агууламж, 2011-2015 он*

2014-2015 оны өвлийн улирлын том ширхэгт тоосонцор (PM10)-ын дундаж агууламжийг 2011-2012 оны мөн үетэй харьцуулахад **50%**, 2012-2013, 2013-2014 онтой харьцуулахад тус бүр **26%**-аар бага байна.

АЧС-тай харьцуулахад 2011-2012 онд **3.8** дахин, 2012-2013, 2013-2014 онд **2.6** дахин, 2014-2015 онд **1.9** дахин их байна.



*Зураг 2. Нарийн ширхэгт тоосонцор /РМ2.5/-ын жилийн дундаж*

*агууламж, 2011-2015 он*

2014-2015 оны өвлийн улирлын нарийн ширхэгт тоосонцор (PM2.5)-ын дундаж агууламж 2011-2012 оны мөн үеэс **39%**, 2012-2013 оноос **33%**, 2013-2014 оноос **16%**-иар тус тус бага байна. АЧС-тай харьцуулахад 2011-2012 онд 2.8 дахин, 2012-2013 онд 2.6 дахин, 2013-2014 онд 2.0 дахин, 2014-2015 онд 1.7 дахин их байна.



*Зураг 3. Азотын давхар ислийн жилийн дундаж*

*агууламж, 2011-2015 он*

2014-2015 оны өвлийн улирлын азотын давхар ислийн дундаж агууламжийг 2011-2012 оны мөн үетэй харьцуулахад **20%**, 2012-2013 онтой харьцуулахад **36%,** 2013-2014 онтой харьцуулахад **14%**-иар тус тус бага байна.

АЧС-тай харьцуулахад 2011-2012 онд 1.4 дахин, 2012-2013 онд 1.7 дахин, 2013-2014 онд 1.3 дахин, 2014-2015 онд 1.1 дахин их байна.

.



*Зураг 4. Хүхэрлэг хийн жилийн дундаж агууламж, 2011-2015 он*

2014-2015 оны өвлийн улирлын хүхэрлэг хийн дундаж агууламжийг 2011-2012 онтой харьцуулахад **41%**, 2012-2013 онтой харьцуулахад **20%**-иар бага, 2013-2014 онтой харьцуулахад ижил түвшинд буюу өөрчлөлтгүй байна.

АЧС-тай харьцуулахад 2011-2012 онд 2.7 дахин, 2012-2013 онд 2 дахин, 2013-2014, 2014-2015 онд тус бүр 1.6 дахин их байна

***Улаанбаатар хотын агаарын чанар 2015 оны байдлаар***

Хүйтний улирлын (1-4,10-12 дугаар сар) Улаанбаатар хотын агаарын чанарын төлвийг 2012-2015 оны байдлаар харуулахад 1 дүгээр сард бүх бохирдуулагчдын хэмжээ хамгийн их байгаа ба том ба жижиг ширхэгт тоосонцорын хэмжээ жил ирэх тутам буурсан хандлага ажиглагдаж байгаа боловч стандартаар хүлцэх хэмжээнээс их байна.

 

|  |  |
| --- | --- |
| *Зураг 5.Хүйтний улирлын том ширхэглэгт тоосонцрын сарын дундаж агууламж,**2012-2015* | *Зураг 6.Хүйтний улирлын нарийн ширхэглэгт тоосонцрын сарын дундаж агууламж, 2012-2015* |

Агаар дахь азотын давхар ислийн агууламж 1 дүгээр сард хамгийн их, 2013 онд бүх саруудад бусад онуудынхаас их байжээ. Хүхэрлэг хийн агууламж жил бүрийн галлагаа эхэлсэнтэй холбоотойгоор 11 сараас 3 дугаар сарыг дуустал стандартаар хүлцэх хэмжээнээс их, 1 дүгээр сард 3-4 дахин их байсан байна.

 

*Зураг7. Хүйтний улирлын азотын давхар ислийн Зураг 8. Хүйтний улирлын хүхэрлэг хийн сарын сарын дундаж агууламж, 2012-2015 дундаж агууламж, 2012-2015*

2015-2016 оны хүйтний улирлын эхний саруудад буюу 2015 оны 10-12 дугаар сард агаар дахь агаар бохирдуулах бодисын сарын дундаж агууламжийг 2014 оны мөн үетэй харьцуулахад том ширхэглэгт тоосонцор **73 мкг**-аар буюу **34%**-иар, нарийн ширхэглэгт тоосонцор **14 мкг**-аар буюу **15%**-иар, азотын давхар исэл **2 мкг**-аар буюу **6%**-иар тус тус бага, хүхэрлэг хийн агууламж **14 мкг**-аар буюу **54%**-иар их байна.

**Хоёр. 2016 онд аймаг, нийслэлийн Засаг дарга нартай БОНХАЖ-ын сайд хамтран агаарын бохирдлыг бууруулах чиглэлээр авч хэрэгжүүлэх арга хэмжээний тухай**

2015 оны 12 дугаар сарын 23-ны өдрийн А/434, А/989 дугаар БОНХАЖ-ын сайд, НЗД-ын хамтарсан тушаал, захирамжаар нийслэлийн агаарын чанарыг сайжруулах бүсийг шинэчлэн тогтоосон. Агаарын чанарыг сайжруулах 2 дугаар бүсэд орших БГД-ийн гэр хорооллын 10-12 мянган айл өрхийг “Хур туг”, “Хөх чоно”, “Баялаг эрдэнэ цом”, “Шарын гол”ХХК, “Үртсэн шахмал түлшний үйлдвэр” НӨҮГ зэрэг аж ахуйн нэгжүүдийн 6-9 мян.тн боловсруулсан түлшээр хангах, ХУД-ийн 10 орчим мянган айл өрхийн хэрэглэж буй түүхий нүүрсийг нүүрс цэвэршүүлэгч бодисоор баяжуулах турших ажил, эхний ээлжид гэр хорооллын айл өрхийн цахилгаан хангамжийн найдвартай ажиллагааг дээшлүүлэх чиглэлээр их тойруугийн 110 кВ-ын дэд станцуудаас хэт ачаалагдсан 4 шугамын ачаалал хөнгөвчлөх угсралтын ажил, агаарын бохирдол ихтэй бүсэд байгаа цэцэрлэгүүдийн усан халаалтын зуухнуудыг шинэ дэвшилтэт технологид шилжүүлэх зэрэг ажлуудад нийт 3.2 тэрбум төгрөг төсөвлөсөн.

Агаарын бохирдол ихтэй аймгуудын агаарын чанарыг сайжруулах бүсэд БОНХАЖЯ, АЗДТГ-тай хамтран Хөвсгөл, Баянхонгор аймагт агаар дахь тоосонцрыг хэмжих багаж хэрэгсэл, Өмнөговь, Баянхонгор, Дархан-уул, Орхон аймгуудад сайжруулсан зуух хөнгөлөлттэй үнээр нийлүүлэх, Өвөрхангай аймагт аж ахуйн нэгж, байгууллагуудыг нэгдсэн халаалтын системд холбох шугам хоолойн угсралтын ажил, аймгийн төвийн хэмжээнд үйл ажиллагаа явуулж буй 16 том оворын халаалтын зуухны янданд шүүлтүүр тавих зэрэг ажлуудад нийт 1.2 тэрбум төгрөг төсөвлөсөн.

*Нийслэлийн агаарын чанарыг сайжруулах бүсэд БОНХАЖЯ, НЗДТГ-тай хамтран авч хэрэгжүүлэх арга хэмжээ:*

|  |  |  |  |
| --- | --- | --- | --- |
| **2016 онд хэрэгжүүлэх үйл ажиллагаа** | **Хугацаа**  | **Шаардагдах төсөв /сая.төг/** | **Үр дүн**  |
| Гэр хорооллын 10-12 мянган айл өрхийг боловсруулсан түлшээр хангах | I улиралд  | 1.200.0 | 2016.04.15 хүртэл 1 айл өрх 2тн орчим боловсруулсан түлш хэрэглэнэ гэж тооцов.  |
| Гэр хорооллын 10 орчим мянган айл хэрэглэж буй түүхий нүүрсийг нүүрс цэвэршүүлэгч бодисоор баяжуулах турших ажил  | I улиралд | 200.0 | Зуухны яндангаас гарах бохирдуулагч бодис ялангуяа СО-ийн хэмжээг 50-70% бууруулах боломжтой.  |
| Эхний ээлжид гэр хорооллын айл өрхийн цахилгаан хангамжийн найдвартай ажиллагааг дээшлүүлэх чиглэлээр их тойруугийн 110 кВ-ын дэд станцуудаас хэт ачаалагдсан 4 шугамын ачаалал хөнгөвчлөх угсралтын ажил | I-III улиралд | 1.350.0 | Их тойруугийн 110кВ-ын дэд станцуудаас хэт ачаалагдсан 4 шугамын ачааллыг хувааж шилжүүлэх ажлыг хийснээр Улаанбаатар хотын 4 дүүргийн 6000 айл өрхийн цахилгаан хангамжийн найдвартай ажиллагаа хангагдаж, цахилгаанаар халаах нөөц чадлыг бүрдүүлнэ. |
| Агаарын бохирдол ихтэй бүсэд байгаа цэцэрлэгүүдийн усан халаалтын зуухнуудыг шинэ дэвшилтэт технологид шилжүүлэх ажил | I-III улиралд | 500.0 | ЧД, 12-р хорооны 154-р цэцэрлэг, ЧД, 7-р хорооны 173-р цэцэрлэг,СБД, 18-р хорооны 166-р цэцэрлэг,СХД 9-р хорооны 38-р цэцэрлэг, СХД, 30-р хорооны 125-р цэцэрлэг; нийт 5 цэцэрлэгийн халаалтын зуухыг тус бүр нь 100,0 сая төгрөгөөр шинэчилнэ. Техникийн нөхцөл гарсан. |
| **НИЙТ ДҮН** | **3.250.0 сая.төг** |  |

*Агаарын бохирдол ихтэй аймгуудын агаарын чанарыг сайжруулах бүсэд БОНХАЖЯ, АЗДТГ-тай хамтран авч хэрэгжүүлэх арга хэмжээ*

|  |  |  |  |  |
| --- | --- | --- | --- | --- |
| **№** | **Аймгийн нэр** | **Хугацаа**  | **Шаардагдах төсөв /сая.төг/** | **Хийх ажил**  |
| 1 | Хөвсгөл | I-III улиралд | 130.0 | Агаар дахь тоосонцрыг хэмжих багаж хэрэгсэл, бусад тоноглолын хамт /интернет модем, путик, цахилгаан халаагуур, хөргүүр, бусад тоноглолын хамт/ |
| 2 | Өвөрхангай | I-III улиралд | 100.0 | Аж ахуйн нэгж, байгууллагуудыг нэгдсэн халаалтын системд холбох шугам хоолойн угсралтын ажил |
| I-III улиралд | 100.0 | Аймгийн төвийн хэмжээнд үйл ажиллагаа явуулж буй 16 том оврын халаалтын зуухны янданд шүүлтүүр тавих. |
| 3 | Өмнөговь | I-III улиралд | 100.0 | 500 айл өрхөд сайжруулсан зуух хөнгөлөлттэй үнээр нийлүүлэх |
| 4 | Баянхонгор | I-III улиралд | 130.0 | Агаар дахь тоосонцрыг хэмжих багаж хэрэгсэл, бусад тоноглолын хамт /интернет модем, путик, цахилгаан халаагуур, хөргүүр, бусад тоноглолын хамт/  |
| I-III улиралд | 100.0 | 500 айл өрхөд сайжруулсан зуух хөнгөлөлттэй үнээр нийлүүлэх  |
| 5 | Дархан-Уул | I-III улиралд | 120.0 | 500 айл өрхөд сайжруулсан зуух хөнгөлөлттэй үнээр нийлүүлэх |
| 6 | Орхон | I-III улиралд | 300.0 | Агаарын чанарыг сайжруулах хязгаарлалтын I бүсэд сайжруулсан зуух аваагүй үлдсэн 1500 айл өрхийг зуухаар хангах.  |
| 7 | Ховд | I-III улиралд | 120.0 | 1500 айл өрхөд сайжруулсан зуух хөнгөлөлттэй үнээр нийлүүлэх.  |
| **Нийт**  |  |  | **1.200.0** |  |

**Гурав: ЦАС-аас санхүүжилттэй ажлын явцын талаар**

Засгийн газрын тусгай сан-Цэвэр агаарын сан 2011 онд байгуулагдсан цагаас хойш 5 жилийн хугацаанд сангийн төсөвт нийт 122,68 тэрбум төгрөг төсөвлөгдсөнөөс 93,01 тэрбум төгрөгийг нь зарцуулсан байна.

|  |  |  |
| --- | --- | --- |
| Он | Төсөв/тэрбум.төг | Гүйцэтгэл/тэрбум.төг |
| 2011 | 31,5 | 31,44 |
| 2012 | 30,0 | 24,64 |
| 2013 | 29,76 | 22,92 |
| 2014 | 15,26 | 9,18 |
| 2015 | 16,16 | 4,83 |
| Нийт | 122,68 | 93,01 |

2015 оны байдлаар:

Цэвэр агаарын сангийн 2015 оны төсөв 16.2 тэрбум төгрөгөөр батлагдсаны дагуу төсвийн төлөвлөгөөг БОНХАЖ-ын сайдын 2015 оны А/72 дугаар тушаалаар батлуулан төсөл, арга хэмжээг санхүүжүүлэн ажилласан бөгөөд үүнээс 4.5 тэрбум төгрөгийг зарцуулаад байна.

Учир нь төсвийн төлөвлөгөөний дагуу хийгдсэн төсөл, арга хэмжээний санхүүжилт болох 7.7 тэрбум төгрөгийн санхүүжилтийн эрхийн хүсэлтийг 2015 оны 10 дугаар сарын 01-ний өдрийн байдлаар Сангийн яамны Төрийн сангийн газарт тавиад байсан. Гэвч оны сүүлээр хийгдсэн төсвийн тодотголоор тус сангийн төсвийг 5.2 тэрбум төгрөг байхаар УИХ-аас баталж, оны эхэнд батлагдсан төсвөөс 10 гаруй тэрбум төгрөгөөр буурсан.

Үүнтэй холбоотойгоор 2015 оны тодотгосон төсвөөр хасагдсан гэрээний гүйцэтгэгч 11 байгууллагын үлдэгдэл санхүүжилт болох 2.108.554.303.0 төгрөгийн өр төлбөрийг санхүүжүүлэх боломжгүй болоод байна.

|  |  |  |  |  |  |
| --- | --- | --- | --- | --- | --- |
| Д/д | Өглөгтэй байгууллагын нэр | Гэрээний дүн  | Олгосон санжүүжилт  | Үлдэгдэл | Өглөгийн утга |
| 1 | Гранд повер ХХК | 1,965,000,000.00 | 1,572,000,000.00 | 393,000,000.00 | Нүүрсний хийн үйлдвэрээс СХД-ийн 22-р хорооны нутаг дэвсгэрт орших аж ахуйн нэгжийг хийн шугам хоолойгоор дамжуулан нүүрсний хийгээр хангах |
| 2 | Селена ХХК | 327,145,877.00 | 54,219,200.00 | 272,926,677.00 | УБ хотын захын хороололын сургууль цэцэрлэг, халаалтын зуухнуудыг шинэчлэх, зарим хэрэглэгчдийг төвлөрсөн дулаан хангамжинд холбох ажлын хүрээнд хийгдсэн ажлын өглөг |
| 3 | Зууны сод хийц ХХК | 9,950,257.00 | 8,008,864.00 | 1,941,393.00 |
| 4 | Чандмань Өргөө ХХК | 154,711,496.00 | 20,000,000.00 | 134,711,496.00 |
| 5 | Санкомфорт ХХК | 247,661,988.00 | 122.810.712.00 | 124.801.276.00 |
| 6 | Арвин сүлжээ ХХК | 60,190,550.00 | 20,000,000.00 | 40,190,550.00 | Цахилгааны дэд станцын ачаалал хөнгөвчлөх ажлын өглөг |
| 7 | Хүрд ХХК | 443,800,000.00 | 343,800,000.00 | 100,000,000.00 |
| 8 | Биндэгноров ХХК | 259,504,402.00 | 30,796,413.00 | 228,707,989.00 |
| 9 | Чинбат ХХК | 379,476,960.00 | 110,000,000.00 | 269,476,960.00 |
| 10 | Гэгээн цайдам ХХК | 482,817,827.00 | 110,000,000.00 | 327,817,827.00 |
| 11 | Топологи ХХК | 203,980,135.00 | 34,000,000.00 | 169,980,135.00 |
|  | ДҮН | **4,534,189,492.00** | **2,425,635,189.00** | **2,108,554,303.00** |  |

**Дөрөв. Агаарын бохирдлыг бууруулах үндэсний хорооны үйл ажиллагаа**

Ерөнхий сайдын 2014 оны 151 дүгээр захирамжаар Үндэсний хорооны бүрэлдэхүүн, ажиллах журамд нэмэлт өөрчлөлт оруулан баталсан бөгөөд уг захирамжаар Үндэсний хорооны ажлын албыг татан буулгаж хэрэгжүүлж байсан чиг үүргийг Байгаль орчин, ногоон хөгжил, аялал жуулчлалын сайдын эрхлэх асуудалд хамааруулсны дагуу өмнөх Засгийн газрын үед шийдвэрлэн хэрэгжүүлж буй төслүүд болон Цэвэр агаар сангийн төлөвлөгөөнд тусгагдсан ажлуудын гүйцэтгэлд хяналт тавин ажиллаж байна.

Үндэсний хорооны 2015 оны 10 дугаар сарын 27-ны өдрийн хурлаас Үндэсний хорооны бүрэлдэхүүнд агаарын бохирдолтой Өвөрхангай, Баянхонгор, Орхон, Дархан-Уул, Өмнөговь, Ховд, Хөвсгөл аймгуудын Засаг дарга нарыг нэмж оруулахаар шийдвэрлэсэн ба эдгээр аймгуудын Засаг дарга нарт орон нутгийн төсвийн хүрээнд агаарын бохирдлыг бууруулахтай холбоотой зардал мөнгийг тодорхой хэмжээгээр тусган, агаарын тухай хууль тогтоомж, тэдгээрийг хэрэгжүүлэхтэй холбогдуулан гаргасан шийдвэрийн биелэлтийг нутаг дэвсгэртээ зохион байгуулж, хийсэн ажлын явц, үр дүнгийн талаар Агаарын бохирдлыг бууруулах үндэсний хороонд сар, улирлаар танилцуулж, тайлагнаж байхыг үүрэг болгон ажиллаж байна.

**Агаарын бохирдлыг бууруулах үндэсний хорооноос 2015-2016 онд доорх ажлуудыг хийнэ. Үүнд:**

*Хууль эрх зүйн орчинг боловсронгуй болгох чиглэлээр*:

1. Агаарын бохирдол ихтэй аймгийн төвүүдэд агаарын чанарыг сайжруулах бүс тогтоох, бүсэд мөрдөх журам батлах

2. Урамшуулал олгох журамд нэмэлт өөрчлөлт оруулах

3. Байгалийн хийн хангамжийн ашиглалтын норм, стандарт, дүрэм боловсруулах

4. Агаарын чанарын стандартыг шинэчлэн батлуулах

5. УБ Цэвэр агаар төсөл "Цэвэр зуух" -ны үндэсний стратегийг эцэслэн боловсруулах

*Судалгаа, шинжилгээний чиглэлээр:*

1. Улаанбаатар хотын гэр хорооллын айл өрхийг хийн хэрэглээнд үе шаттайгаар шилжүүлэх боломжийг судлах

2. Агаарын бохирдлыг бууруулах чиглэлээр гадаадын хөрөнгө оруулагчид болон олон улсын байгууллагаас дэмжлэг авч хамтран ажиллах боломжийг судлах

3. Хөтөлийн цемент, шохойн үйлдвэрийн үйл ажиллагааны явцад агаарт хаягдаж буй хүлэмжийн хий болон бусад хорт хаягдлын хэмжээг бууруулах чиглэлээр хийгдэх судалгааны ажил

4. Байгалийн хийн инженерийн сүлжээг байгуулах техник эдийн засгийн үндэслэлийг боловсруулах

5. Төвлөрсөн дулаан хангамжид холбох боломжтой байршлуудын судалгааг хийх

6. Агаар бохирдуулагч эх үүсвэрийн тооллого явуулах

*Салбар хороодод хийгдэх ажлууд*

1. Дүүрэг тус бүрт уурын болон усан халаалтын зуухны галч нарт сургалт зохион байгуулах

2. Зуух хэрэглэж буй айл өрхүүдийн түлшний хэрэглээнд судалгаа хийх

**Тав. Цаашид авч хэрэгжүүлэх арга хэмжээ**

* + Агаарын чанарыг сайжруулах бүсийг шинэчлэн тогтоож, хамрагдах дүүрэг хороодын тоог нэмж, сайжруулсан түлшээр бүрэн хангаж, түүхий нүүрсийг хориглох,
	+ БНХАУ-ын буцалтгүй тусламжийн хүрээнд Хий боловсруулах үйлдвэрийг байгуулж, нийслэлийн гэр хорооллын айл өрхүүдийг хийн хэрэглээнд бүрэн шилжүүлэх,
	+ Авто тээврийн хэрэгслээс үүдэлтэй агаарын бохирдлыг бууруулах хүрээнд олон улсын стандартад нийцсэн сайн чанарын шатахууны хэрэглээг дэмжих, 7-оос дээш насжилттай автомашины импортыг үе шаттай хязгаарлах арга хэмжээ авах,
	+ Гэр хорооллын дахин төлөвлөлт, орон сууцжуулах ажлыг эрчимжүүлэн, нийслэл хот, төв суурин газрын ногоон байгууламжийг нэмэгдүүлэх, хур тунадасны усыг хуримтлуулан усан сан байгуулах замаар тоосжилтыг бууруулах,
	+ Монгол Улсын хэмжээнд хэрэглэж байгаа нийт нүүрсний 78%-ийг дулааны цахилгаан станц хэрэглэдэг бөгөөд дулааны цахилгаан станцын зуух нь түлшний зарцуулалт их, үр ашиг багатай, шаталтын горимын хяналт, тохиргоо муутай, утааны хийг цэвэрлэгээ хангалтгүй зэргээс агаарын бохирдолд тодорхой нөлөөллийг үзүүлдэг тул цаашид “ДЦС-IV”-ийн болон бусад станцын зуухнууд, шинээр байгуулагдах станцуудад БАТ/БЭП нэвтрүүлэх чиглэлээр тодорхой ажлуудыг авч хэрэгжүүлэх шаардлагатай.
	+ Гэр хорооллын цахилгаан хангамжийн найдвартай ажиллагааг хангах, өргөтгөх
	+ Төвлөрсөн дулаан хангамжийн одоогийн хүчин чадал *2,282 Гкал/ц* байгаа ба 2020 онд дулааны оргил хэрэгцээ *2,420 Гкал/ц* байхаар тооцоологдож байгаатай холбогдуулан 5 ДЦС-ын бүтээн байгуулалтын ажлыг нэн даруй эхлүүлэх.
	+ Төвлөрсөн дулаан хангамжийн шугам сүлжээг өргөтгөх
	+ Нийтийн орон сууцны хорооллын дулааны алдагдлыг бууруулах хөтөлбөрийг хэрэгжүүлэх, улмаар өсөн нэмэгдэж буй төвлөрсөн дулааны хэрэглээг сааруулах
	+ Нийтийн том оврын хуучин тээврийн хэрэгслүүдээс ялгарах агаар бохирдуулагч бодисыг бууруулах зорилгоор нарийн ширхэгт тоосонцрын шүүлтүүр суурилуулах (DPF)
	+ “Нийслэлийн нийтийн тээврийг хөгжүүлэх хөрөнгө оруулалтын хөтөлбөр” BRT /Bus rapid transit/ төслийг хэрэгжүүлэх
	+ Агаарын чанарын хяналт-шинжилгээг өргөжүүлж, тоосонцрын хэмжилтийн автомат багажаар гэр хороололд байрлах харуулуудыг нэмж тоноглох,
	+ Агаарын бохирдлыг бууруулах үндэсний хорооны Ажлын албыг үргэлжлүүлэн ажиллуулах